**Урокан тема: Бексултанов М.Э. «Некълацар»**   
 **Г1иллакх доьлху, довш ду бохуш...**

**Урокан 1алашонаш: 1.1аморан**: Яздархочун дахарх, кхоллараллах лаьцна дийцар. Ешначу произведенин чулацам к1орггера таллар. **2.Кхиоран**: Системехь болх кхочушбаран некъаца коммуникативни УУД кхочушдар, тобанашкахь болх барехула. **3.Кхетош-кхиоран**: Дешархошкахь вайнехан г1иллакх-оьздангалла кхиор (воккха стаг ларар, цуьнан сийдар)

**Урокан г1ирс:** Компьютер, проектор, презентаци, яздархочун портрет, дешархойн тобанийн белхаш - суьрташ, кицанаш; рефлексина оьшу г1ирс –« зезагийн аре», « полларчий».

**Урок д1аяхьаран некъ.**

**I. Дешаран г1уллакх дарна ойла т1еерзор. «Къонаха» иллин 1 байт хозуьйту,** цул т1аьхьа къамел до: -- Хьанах лаьцна дуьйцура шуна хезначу илли техь? –Къонахах. – Мила ву къонах? Мила лору халкъо къонах? --Г1иллакх дерг, оьзда верг, баккхий нах лорург, кегийчийн терго йийриг, майраниг. Майра вацахь цуьнга шен Даймохк ларбалур бац, и. д1. кх. а. -- -- Дика ду. **И илли диц ма делаш**, т1аьхьо юхадоьрзур ду вай цунна т1е.

**II. Ц1ахь бина болх таллар.  
Хь.** – Шуна хьалххе белла болх бара, Бексултанов М. Э. «Некълащар» дийцар деша. Х1инца хьовсур ду вай аш и муха кхочушбина. Цкъа хьалха шина дешархочо яздархочух лаьцна дуьйцур ду вайна.  
**Бексултанов М. кхоллараллах лаьцна** хьан дуьйцур дара? (2 дешархо).  
Уьш дийцина бевлча: **– Шун хаттар дуй цаьрга**?  
**Хь.** – Произведени ешна аш. Цуьнан **тема** х1ун ю аьлла хета шуна?  
**- Г1иллакх, оьздангалла. И шиъ юкъара д1адолуш хилар.  
 (1-ра слайд схьайоьллу «Тема»)  
Хь.**- Ткъа урокан **1алашонаш** муха хир ю аьлла хета шуна?  
 1) Ешначу произведенин чулацам таллар.  
 2) Тобанашкахь болх бар.  
 3) Вайнехан г1иллакх-оьздангаллех лаьцна дийцар. **Хь**.– Нийса ду.   
 **(Схьайоьллу 2-г1а слайд «1алашонаш»)**

**Уьн т1ехь хьалххе кечйина кеп ю, цуьнца болх бар**

|  |  |  |
| --- | --- | --- |
| **Хаа** | **Хаа лаьа** | **Хуур ду** |
| **Некълацар х1инцалера сурт** | **Хьалха заманахь муха лоцуш хилла** | **Вайн дайша, дедайша муха лоцуш хилла некъ** |
|  |  |  |
| |  | | --- | | **III.** - **Дийцаран чулацам дагабоуьйтур бу вай**  – Муьлш бу дийцаран турпалхой? ( жима к1ант, цуьнан деда Дерказ) - Муха яра цаьршиннан юкъаметтиг? И дешнаш **схьа а лахий, д1адеша**.  - Х1ун олура Дерказа шен к1ентан к1антах? **(Борз) Слайд №3** - Ткъа денанас? **(Харцмирциг**) - К1анта х1ун олура дененах? (**Йоккха баба**) - Х1унда олура денанас к1антах харцмирциг? (Цо ша аьлларг ца до дела, яах1ума яа иза схьа ца вог1у дела) - Х1ун дан кечлуш вара жима к1анттий, Воккха дадий? (некълаца)  - Лецирий цара некъ? Муха д1адирзира некълацар? - Х1унда бахара нускал далош бог1урш машенаш совца а ца еш д1а? (шайна г1иллакхаш ца девза дела, шайна 1асанца некълацар ламаст дуй ца хуу дела) |   - Кхин х1ун ала мегар дара оцу нахах лаьцна? - **Муха хийтира воккхачу стагана машенаш ца совцийча?**    **Схьа а лахий, д1аеша и меттиг.**  **Дешнаш т1ехь болх бар**  **(- Шу ца кхеташ дешнаш дарий дийцар т1ехь? Муьлхарш? Шагар , аьнгал, шамар ихна (Слайдаш №7, 8)**  **- Некълацар таханлера сурт муха ду?** (Бераш, баккхий нах дуьхьал бовлий, шайна караеънарг дуьхьал юьллу : дечиг, кол, я машен дуьхьал х1оттайо). - **Ткъа даима а хиллий иза иштта?** (Ца хилла. Хьалха заманахь воккхачу стага некъа т1е пурхнехьа 1аса а юьллий, совцош хилла машенаш) - Ткъа мичара хиира шуна и? Муха? (дешначу дийцар т1ера)  **IV. Тобанийн болх   - Шуна хьалххе тобанашца кечам бан белла болх бара, шайн лаамехь харжа йиш йолуш. Х1инца хьовсур ду вай аш бинчу кечаме.**  **1-ра тоба.  - Х1ун кечам бина аш?**  - Оха дийцаран чулацамца дог1у **суьрташ** дехкина .  **- Кхуза схьа а дуьйлий бовзийтал шаьш бина болх. 1 деш-хо:** - Аса 1аса йиллина. 1аса воккхачу стеган накъост ву. Цуьнца боьзна бу воккхачу стаге болу лерам. Воккха стаг санна, цуьнан сийдеш, лара еза иза а. **2 деш-хо**: - Аса воккха стаг виллина, б1аьргех девлла хиш долуш. Цунна вас хиллера, цуьнан дог 1овжийнера. Цундела цуьнан велха дог дог1ура. Нускал далош бог1учу нахана г1иллакх цахааро я лело цалааро дохийнера цуьнан дог. Суна цунах къахийтира... **3 деш-хо:** - Ас машен йиллина. **4 деш-хо**: - Ас нускал далош йог1у машенаш ехкина, кечйина, лоппагаш тийсина, т1аьхьий- хьалхий х1иттина йог1уш, сигналаш етташ… **5 деш-хо:** - Ас кагйина 1аса йиллина. Оцу 1асанца бара воккхачу стеган шен воккхах волчу вешин безам. Цо лерина лелош яра и, шифонер чу д1а а йиллина. Тахана схьаэцнера цо юха а, шаьш некъ лаьцна девлча чуюьллур ю моьттуш. Амма цунах кхо ах йинера, машенаша хьаша а хьаьшна... **6 деш-хо**: - Ас жима к1ант виллина. Иза шен дедена т1еветталуш ву, иза оьг1азвахана. Шен накъосташна хьалха юьхь1аьржа х1оьттина иза. Цаьрга дозаллица дийцинера цо шеен дедас некъ трос ца тосуш , кхин дечиг-х1ума ца юьллуш лоцур бу , т1аккха машенаш совцур ю бохуш. Амма х1оьттинчу суьрто оьг1азвахийтина иза. **7,8 деш-й**: - Охашимма, и дерриге а чулоцуш, **сюжетни доккха сурт** диллина, тхайл хьалхарчара дийцинарг вовшахтухуш.  **II-г1а тоба.  - Аш х1ун кечам бина?**  - Оха дийцаран чулацамца дог1у **кицанаш** далийна, церан маь1на дина. 1. Г1иллакхо лайх эла во, г1иллакх цахиларо элах лай во. 2. Оьздачу стагаца дов хилар тоьлу, оьзда воцчуьнца гергарло хуьлучул. 3.Г1иллакхо г1ала яьккхина. 4.Оьзда воцу стаг хьошалг1а веъча дика лелаве, оьздачунна чохь ерг хьалха йиллича а тоьар ду. 5. Воккхачо аьлларг динарг дохко ца ваьлла. 6. Воккхачо аьлларг цадинарг бердах вахна. 7. Деца къамел ма де, нана юккъе лелае. 8. Воккхах волчунна хьо жима вацахь, жимачунна воккха а хир вац хьо.  **III-г1а тоба.   - Аш х1ун кечам бина?**  - Оха шина тобанна дала **уггаре** **мехала хаттарш** кечдина:  1. Х1ун бахьана дара дийцаран турпалхо синтем байна хьийзаран? 2. Некъ муха лоцур бу ша олуш хилла Дерказа? 3. Х1ун хьехар дина вахийтира Дерказа жима к1ант 1аса охьайилла? 4. Некъа т1ехь пурх воккхачу стеган 1аса охьайиллича х1унда сацо езаш хилла машен? 5. Муха хетта Дерказна а, жимачу к1антана а шаьшшимма дагалаьцнарг кхочуш ца хилча? 6. Некъ лоцуш охьайиллина 1аса а кагъеш машенаш д1аяхаро х1ун гойту? 7. Дерказ халахетта а , воьхна а хилар стен гойту? Д1адеша и мог1анаш. 8. Жимачу к1ентан, воккхачу стеган юкъаметтиг муха яра дуьйцу мог1анаш д1адеша. **Слайдаш №5,6**  **Хьех-хо:** –Баркалла! Аш дика кечам бина хилла. Охьаховша.  **V. Сада1аран минот**  **Хь-хо: -** Х1инца шу г1елделла хир ду, цундела вай сада1аран минот йийр ю: (1-на дешархочо хьалхара олу) **Г1иллакхе верг наха лору, «Г1оза ваха» цара олу. Г1атта, ваг1ахь воккханиг- Г1иллакх ма ду коьртаниг! 1-2-3-4, 1-2-3-4!**  **Хьехархо: - Кхин девзий шуна х1окху дийцар т1ераниг санна долу юкъара д1адевлла, х1инца лелаш доцу ламасташ? (2-3 стага дуьйцу)**  **1.-** Хьалха вай дешначу «Генарчу денойн туьйра» бохучу дийцар т1ехь дуьйцура к1ант пхийттара ваьлча цунна шаьлта луш хилла бохуш. **- Ткъа х1унда луш хилла и?** - К1антана ша воккха хиллий хаийта, цуьнга берийн ловзарш дитийта, шена т1ехь х1инца дуьйна д1а баккхийчарна т1ехь долу декхарш дуйла хаийта.  **Слайд № 19** **2.**- Мел доккха дов даьллехь а, **девна юккъе зудчо** шен коьртара схьа а даьккхина, **йовлакх тасахь**, и дов д1адерзош хилла, х1унда аьлча коьртара йовлакх д1адаьккхича зудчунна т1е эхь дог1уш хилла. Цундела, шаьш бахьнехь оцу зудчунна бохам ца баккха д1адерзош хилла цара дов.  **- Шуна муха хета, и ламасташ х1инца а вайна юккъехь лелаш хилча, муха хир дара дахар? Кхечу кепара хир дара аьлла хетий шуна?  - И ламасташ хууш хиллехь бевр барий техьа нускал далош бог1урш машенаш совца а ца еш, воккхачу стеган дог дохош т1ех**? -Бацара. ( Бара, шайна уьш лело лууш ца хилча) - И г1илкхаш юкъара д1адевлча , уьш лелош ца хилча, муха хир дара те дахар? - Цхьаммо воккханиг лорур вацара, гергарлонаш лелор дацара, массара а шайна луъург лелор дара, и. кх. д1. а. - Ткъа х1ун ду лело луург? -Атта лелар. – Йиш юй бусулба стеган иштта хила? -Яц, т1аккха вай бусулбанаш ца хуьлу. –Нийса ду, бусулба стага ша г1иллакх-оьздангаллин гурахь латто веза.   **Хь-хо: -** Х1инца **синквейнаш х1иттор** ю вай: 3 тема ю, царех х1ора тобано шайна цхьацца **хоржу: 1. Г1иллакх 2. 1аса 3. Дерказ**  **1. Г1иллакх** 2. Оьзда, дайн. **Слайд № 9**  3. Леладо, хазво, вазво 4. Г1иллакх ялсманера деъна ду. 5. Оьздангалла.   **1. 1аса** 2. Хенара, вешех йисна. 3. Накъосталла до, 4. Воккхахволчу вешин безам. 5. Г1ортор**.**  **1. Дерказ** 2. Воккха, дика. 3. Хьосту, кхетаво, воккхаве. 4.Суна дукхавезара сайн воккха стаг. 5. Къонах**.   Хьех-хо:**  **- Дагадог1ий шуна** вай урок йолош ладоьг1на **илли**? Хьанах лаьцна дуьйцура цу т1ехь? (Къонахах) -- Вай ешначу произведени т1ехь варий те къонах? (Вара, Дерки.) - Х1унда? ( Къонах хилла дахарх д1ачекхваьлла иза, къонах хилла лийр волуш а ву.)  - Нийса ду. Иштта хила веза къонах. Ткъа вай – уьш хиларх даккхийде деза, цаьргара масал схьа а оьцуш, даха деза. Уьш санна, цара санна сий лардеш.   **Слайдаш № 12,. 13** -**Ткъа тахана г1иллакхаш лело дезарш муьлш бу техьа?**  -Вай ду. Вай лело деза уьш, диц ца долуьйтуш, т1аьхьа т1ебог1учарна д1а а хьоьхуш.  **VI. К1ентан, деден васт х1оттор**.   **К1ант-жима ву**, цунна х1инца а дуккха х1умнаш ца хаьа, г1иллакхаш, ламасташ ца девза Амма цунна массо х1ума хаа лаьа. Цундела хоьтту цо сих-сиха Деркига, муха лоцур бу некъ бохуш..  Амма **Дерки** сиха вац. Цо к1ант кхетор ву, некъ муха лоцу д1а а гойтуш. Дерки х1окху заманан стаг вац. Цуьнан зама д1аяхна, и санна болу къонахий д1абевлла, я к1езиг бисна. И новкъа ду цунна, и ца лало цуьнга. Цундела оьху цуьнан б1аьргех хиш, г1иллакх доцу кегий нах шена гича. И 1адийна лаьтта… И воьхна…  **VII. Ц1ера болх:**  1. Баккхийчаьрга а хаттий, церан хенахь лелла , х1инца юкъара   д1адевлла , кхин ламасташ д1аязде.   **2.** «Дайн оьзда г1иллакхаш» ц1е йолу дийцар язде.   3. К1ентан, деден къамел яххьашца х1оттаде.  **VIII. Рефлекси** . Уьн т1ехь йиллина «зезагийн аре» ю, х1ора зезагна т1ехь урокехь бинчу белхийн ц1ерш ю. Дешархоша, т1е а боьлхуш, шайна хазахеттачу белхан ц1е т1ехь йолчу зезагна т1е шайгара полла «охьахаабо» ( васташ, суьрташ, кицанаш, хаттарш, синквейн)  **IX. Урокехь бинчу белхан мах хадор.** Х1ора тобано шаьш бинчу белхан, цул т1аьхьа вукху тобанийн белхан мах хадабо. Хьехархочо д1адерзадо, ша резахилар я цахилар олуш. | | |